钦定古今图书集成/明伦汇编/交谊典/第022卷 > 册府元龟 > 《娱宾赋》魏·曹植
## 钦定古今图书集成/明伦汇编/交谊典/第022卷 > 册府元龟 > 《娱宾赋》魏·曹植

遂衎宾而高会兮，丹帏晔以四张。办中厨之丰膳兮，
作齐郑之妍倡。文人骋其妙说兮，飞翰墨而成章。谈
在昔之清风兮，总圣贤之纪纲。欣公子之高义兮，德
芬芳其若兰。扬仁德于白屋兮，逾周公之弃餐。听《仁
风》以忘忧兮，美酒清而肴甘。